Diari Oficial de la Generalitat Valenciana


Sumari del DOGV 3451, del 10-03-1999 (1999/1495)

RESOLUCIÓ de 15 de febrer de 1999, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del protocol addicional al Conveni Marc de col·laboració per a l'execució d'instal·lacions esportives subscrit entre la Conselleria de Benestar Social de la Generalitat Valenciana i la Diputació Provincial d'Alacant.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3451

Data del DOGV
:   10-03-1999

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1999/1495


Data del document
:   15-02-1999

Organisme emissor
:   Conselleria de Presidència

Tipus de document
:   Resolució

Descriptors 

:   * cooperació administrativa
    * esport
    * instal·lació esportiva

RESOLUCIÓ de 15 de febrer de 1999, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Protocol Addicional al Conveni Marc de col·laboració per a l'execució d'instal·lacions esportives subscrit entre la Conselleria de Benestar Social de la Generalitat Valenciana i la Diputació Provincial d'Alacant. [1999/X1495]
  
Subscrit, després de la tramitació prèvia reglamentària, entre la Conselleria de Benestar Social de la Generalitat Valenciana i la Diputació Provincial d'Alacant, el 14 d'octubre de 1998, un Protocol Addicional al Conveni Marc de col·laboració per a l'execució d'instal·lacions esportives subscrit entre la Conselleria de Benestar Social i la Diputació Provincial d'Alacant, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Protocol, que ha quedat inscrit en el Registre de Convenis amb el número 0103/99, i que figura com a annex d'aquesta resolució.
  
València, 15 de febrer de 1999.- La subsecretària del Secretariat del Govern i Relacions amb les Corts: Catalina Escuín Palop.
  
Protocol addicional al conveni marc de col·laboració per a l'execució d'instal·lacions esportives subscrit entre la Conselleria de Benestar Social de la Generalitat Valenciana i la Diputació Provincial d'Alacant.
  
Alacant, 14 d'octubre de 1998
  
Reunits:
  
D'una part, l'Honorable Sra. Marcela Miró Pérez, consellera de Benestar Social de la Generalitat Valenciana, en virtut de la competència atribuïda per l'article segon del Decret 37/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Benestar Social, i , també, les funcions que li corresponguen per l'article 35 de la Llei 5/83, de 30 de desembre, del Govern Valencià, autoritzada pel ple del Consell per a aquest acte segons acord de vint-i-nou de juliol de 1998.
  
D'altra part, l'Excm. Sr. Julio de España Moya, president de la Diputació Provincial d'Alacant, en nom i representació d'aquesta, facultat per a aquest acte per l'Acord del ple adoptat en sessió d'u d'octubre de 1998, assistit pel Sr. Patricio Vallés Muñiz, secretari general de la Diputació d'Alacant.
  
Exposen:
  
Que el Govern Valencià en la reunió que tingué lloc el 3 de juny de 1997, va manifestar que la construcció, modernització i ampliació de les instal·lacions esportives és una competència compartida per ambdues administracions, i per això autoritza la consellera de Benestar Social a firmar el conveni marc de col·laboració amb la Diputació Provincial.
  
El 28 de juliol de 1997, es va firmar el conveni marc per a l'execució d'instal·lacions esportives entre la Conselleria de Benestar Social de la Generalitat Valenciana, i la Diputació Provincial d'Alacant, que s'ha reflectit en els convenis singulars de col·laboració subscrits entre la Conselleria de Benestar Social de la Generalitat Valenciana , la Diputació Provincial d'Alacant i els ajuntaments beneficiaris del Pla, i la clàusula tercera del qual establia l'aportació de la Generalitat Valenciana d'acord amb les anualitats següents:
  
2601 292.167.000 PTA
  
5846 420.407.000 PTA
  
TOTAL 163.836.645 PTA
  
que es finançaran a càrrec de la línia 7.03 del programa 457.10 dels Pressupostos de la Generalitat Valenciana.
  
Que la necessària coordinació, li cal per a la posada en marxa d'un pla d'aquestes característiques, entre les distintes administracions implicades, ha determinat un endarreriment importat en l'execució de les obres previstes, i és necessari, per tant, procedir al reajust previst en el conveni marc firmat, i, també prorrogar aquest al 1999, a fi d'adequar aquestes anualitats a les previsions d'execució de les obres subvencionades, prenent en consideració l'article 29.5 del Decret Legislatiu de 26.6.1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana.
  
Aquest acord és un protocol addicional al conveni marc subscrit entre la Conselleria de Benestar Social de la Generalitat Valenciana, i la Diputació Provincial d'Alacant, el 28 de juliol de 1997.
  
Clàusules
  
Primera
  
Prorrogar la vigència del Conveni Marc de Col·laboració subscrit el 28 de juliol de 1997, per a l'execució d'instal·lacions esportives, entre la Conselleria de Benestar Social i la Diputació Provincial d'Alacant, fins al 31 de desembre de 1999, que quedarà condicionada la seua eficàcia a l'existència de crèdit adequat i suficient en els pressupostos corresponents.
  
Segona
  
L'aportació de la Generalitat Valenciana per al finançament de les obres objecte del conveni marc es distribuirà d'acord amb les anualitats següents:
  
1997 0 PTA
  
6333 572.213.312 PTA
  
9978 048.685.688 PTA
  
TOTAL 910.615.165 PTA
  
L'aportació de la Conselleria de Benestar Social es finançarà a càrrec de la línia de subvenció 7,03, del programa pressupostari 457.10 Foment de l'Activitat Esportiva, aplicació pressupostària 26.80.414.43.3, dels pressupostos de la Generalitat Valenciana per al 1998 i el seu equivalent del 1999, condicionada l'aportació de 1999 a l'existència de crèdit adequat i suficient en els pressupostos que s'aproven per a aquest exercici.
  
Tercera
  
Autoritzar la consellera de Benestar Social al reajust de les anualitats vigents dels convenis singulars subscrits en execució del pla d'instal·lacions esportives corresponent a la província d'Alacant, d'acord amb el que estableixen les anteriors clàusules d'aquest protocol, i a proposta de la Comissió Mixta per a la coordinació a què fa referència la clàusula sisena del conveni marc.
  
I estant conformes ambdues parts en el contingut d'aquest document, es firma per triplicat, i amb una sola finalitat, al lloc i en la data amunt indicats.
  
La consellera de Benestar Social,
  
Marcela Miró Pérez
  
El president de la Diputació Provincial d'Alacant,
  
Julio de España Moya
  
El secretari de la Diputació d'Alacant,